
Landbrugsstyrelsen                                                                                                                                       4 april 2024
Nyrupsgade 30,
1780 København V

Høringssvar til: 
Høring om ansøgning om forsøgsudsætning af genetisk modificeret kartoffel med forbedret modstandskraft mod kartoffelskimmel

Landsforeningen Praktisk Økologi indgiver hermed høringssvar. 


Vi vil kraftigt anbefale Landbrugsstyrelsen ikke at give tilladelse til gennemførelse af dette forsøg. Vi finder forsøget både unødvendigt, i modstrid med økologimålsætningerne i såvel EU som Danmark og for risikabelt for fremtidens fødevareforsyning og det økologisk erhverv.

Fordi:
Vi har ikke brug for genmodificering af fødevarer for at modstå hverken klimakrise eller en eventuel befolkningskrise. Vi er af den overbevisning, at vi har et alternativt, når det gælder sortsudvikling som værn mod klimaforandringer eller sygdomme. Vi er stærkt hjulpne i udviklingen af kartoffelskimmelresistente sorter via genomisk selektion og genomisk marker assistet selection (MAS).

Fordi:
Åbne markforsøg er risikable: Der er risiko for spredning af gener fra CRISPR-kartoflen efter høst i marken (ikke alle kartofler kommer med op) eller senere under transport etc. At sprede GMO-materiale i landbruget er i modstrid med erhvervsinteresserne i det økologiske landbrug og hele den økologisk branche fra jord til bord og for Danmarks rolle og omdømme som foregangsland på det økologiske område i verden. 

Af forsigtighedsmæssige grunde ønsker vi INGEN former for GMO inkl. CRISPR i vores fødevarer eller i naturen. De forsigtighedsforanstaltninger mod spredning, som forsøget beskriver med håndopgravning af knoldene betrygger på ingen måde ”en praktisk økolog” som værn mod spredning af CRISPR-egenskaber. 
Dertil er vores livslange erfaring med kartoffeldyrkning for stor, det er meget svært at undgå at en eller flere små kartofler bliver overset ved opgravning. 
Vi mener, at Landbrugsstyrelsen bør afvise forsøget med baggrund i forsigtighedsprincippet. 


Vi henviser i øvrigt til møde mellem Landsforeningen Praktisk Økologi og Landbrugsstyrelsen d. 1. dec. 2021 samt mødet for interessenter (modstandere) af EU kommissionens nye GMO forordning med Landbrugsstyrrelsen og Førevarestyrelsen d. 8. december 2023 hvor vi fremlagde vores modstand mod CRISPR og bekymring for den dansk støttede deregulering af lovgivningen i EU bl.a. vedr. forslaget om ikke at mærke CRISPR-fødevarer med GMO, hvorved forbrugerne holdes i uvidenhed og ikke frit kan vælge/fravælge den type produkter. Vi mener at det er dybt problematisk at man i denne proces ikke tager forsigtighedsprincippet alvorligt.  

Til slut en bekymring: 
Historisk ved vi, at et stort flertal af danskerne er modstandere af genmodificerede fødevarer. Det bekymrer os, at der ikke er en bred offentlig debat om vores fødevarer med CRISPR/GMO og vi mærker en stor frustration over dette i vores medlemsskare. 
Vi opfordrer således atter til at sige nej til ansøgningen om kartoffelforsøget og på den større klinge til at genoverveje Danmarks position i forhold til den forestående EU deregulering af NGT1 GMO.  

Venlig hilsen 

Landsforeningen Praktisk Økologi		 

                                                                             
Underskrift                                                                                   

Astrid Sandmark 			
Forkvinde                                                                                       

www.oekologi.dk, info@praktiskoekologi.dk, Tlf.: 21 45 51 35, CVR-nr.: 14738045




image1.png




image2.png
"' Landsforeningen
Praktisk @kologi




image3.png
OKOLOGISK
LANDSFORENING




